User:Стар бүжгийн хамтлаг

World dance sport federation /Дэлхийн бүжгийн спортын холбоо/-ны гишүүн Монголын бүжгийн спортын холбоо

Монголд анх 2000 онд олон улсын стандартын бүжиг, бүжгийн спорт, формейшн зэрэг нэр томъёо орж ирсэн байна. А.Мөнгөнхуягийн санаачлан МУГБ Ч.Жаргалсайхан, Сурган хүмүүжүүлэх ухааны доктор Д.Ганчулуун нар 2001 оны 11-р сарын 21-нд Монголын Бүжгийн Спортын Холбоо (МБСХ) байгуулагдсан. Монголын Үндэсний Олимпийн Хороогоор (МҮОХ) хүлээн зөвшөөрөгдсөн албан ёсны байгууллага юм.

МБСХ 2003 оны 3-р сард ДБСХ, Азийн бүжгийн спортын холбоонд (АБСХ) гишүүнээр элссэнээр олон улсын арга хэмжээнүүдэд оролцох, тэдгээрийг зохион байгуулах, бүжгийн спортыг Монгол улсад удирдан зохион байгуулах эрхтэй боллоо. 2019 оны 8-р сард Ази тивийн бүжгийн спортыг удирдах шинэхэн байгууллага Бүжгийн спорт Ази (БСА) байгууллагын гишүүнээр элссэн.

МБСХ-ны гишүүн "Оддын бүжиг" ТББ-ын дэргэдэх Стар бүжгийн студи дэргэдэх Бүжгийн спортын Стар хамтлаг /Star Formation Mongolia/ 2007 онд байгуулагдан 2008 оноос үйл ажиллагаагаа эхлүүлснээс өдгөө 2022 онд 15 жилийн ой тохиож байна.

Бүжгийн спортын Стар хамтлагийн товч танилцуулга

“Стар” хамтлаг нь Р.Чойномын нэрэмжит “Од” театрын дэргэд “Star dance” клуб нэртэйгээр үйл ажиллагаагаа 2007 оны 12-р сард байгуулагдан үйл ажиллагаагаа зохион байгуулж эхэлсэн. Үүсгэн байгуулагчаар “Од” театрын захирал МУГЖ, Төрийн соёрхолт Д.Сосорбарам түүний гэргий Б.Нинжбадгар, Бүжгийн багш Д.Батсайхан /Star dance studio, Star formation Mongolia/, О.Саранхүү /Moon dance/ Б.Болортуяа /МХО-ны бүжгийн багш/ нарын бүрэлдэхүүнтэй удирдах зөвлөлөө байгуулсан. Анхлан бүжгийн спортыг таниулан сурталчлах, багийн бүжгийн спортын төрлийг монголд хөгжүүлэх, дэлхийд монголын бүжгийн спортыг түвшинг тодорхойлох зорилготой байгуулагдсан бол 2021 оноос Стар бүжгийн студи болон өргөжиж Бүжгийн спортын Стар хамтлаг нь бүжгийн спортын сургалт, үйл ажиллагаагаар тэмцээнд хосын болон багийн төрлөөр тамирчдыг үе шаттай бэлтгэсээр байна.

Түүнчлэн ганцаарчилсан болон танхимын хичээл, тэмцээний хос болон хамтлагийн сургалт үйлчилгээ явуулж байна. Мөн байгууллага хамт олны баяр ёслол, арга хэмжээнд бүжгийн тоглолт, бүжгийн сургалт, бүжгийн найруулга, бүжгийн ая монтаж, тоглолтын хувцасаар үйлчилж үзүүлж байна.

Бүжгийн спортын Стар хамтлаг бол анхдагч

2009 онд Бүжгийн спортын Стар хамтлаг нь МБСХ-ны зохион байгуулсан улсын аварга шалгаруулах тэмцээнээс анх удаа Монгол улсаа төлөөлөн Дэлхийн аварга шалгаруулах тэмцээнд явах эрхээ авч ОХУ-ын Москва хотноо болсон Латин бүжгийн формэйшний тэмцээнд 10-р байрт шалгарсан анхны бүжгийн спортын баг юм.

Эдүгээ 2022 онд байгуулагдсаны 15 жилийн ой тохиож байгаа бөгөөд энэ хамтлагаас бүжгийн спортын Moon dance хамтлаг болон өнөөдрийн байдлаар 100 гаруй тамирчин бэлтгэгдэн гарсан. Үүнээс бүжгийн спортын мастер 54, дэд  мастер 26 байна.

Удирдсан багш: Монголын бүжгийн спортын холбооны тэргүүлэгч Д.Батсайхан, Дасгалжуулагч багш: ХБНГУ-ын бүжгийн спортын тамирчин ОУХМ, Дэлхийн 3-н удаагийн аварга /Латин формейшн төрлөөр Grun Gold хамтлаг/ Н.Онондарь, МБСХ-ны шүүгч, багш дасгалжуулагч Монгол улсын 12 удаагийн аварга А.Баасанжав, Б.Ууганцэцэг нар ажиллаж байна.

Бүжгийн спортын Стар хамтлагаас ол

Бүжгийн спортын Стар хамтлагийн үзүүлсэн амжилт: Цэнгээнт бүжиг Бүжгийн спорт Дэлхийн аварга шалгаруулах тэмцээн